## Pravilnik o pogodnostima zatvorenika

### NN 115/2001 (21.12.2001.), Pravilnik o pogodnostima zatvorenika

# MINISTARSTVO PRAVOSUĐA

1914

Na teme­lju članka 132. stavak 5. Zakona o izvršava­nju kazne zatvora
(»Narodne novine«, broj: 128/99., 55/00., 59/00., 129/00., 59/01. i 67/01.),
ministrica pravosuđa, uprave i lokalne samouprave donosi

## PRAVILNIK

### O POGODNOSTIMA ZATVORENIKA

I. OPĆE ODREDBE

Članak 1.

Ovim Pravilnikom propisuju se uvjeti stjeca­nja i način korište­nja
pogodnosti zatvorenika tijekom izvršava­nja kazne zatvora.

Članak 2.

(1) Pogodnosti se sastoje od:

1. ublažava­nja uvjeta unutar kaznionice, odnosno zatvora,

2. sma­njiva­nja ograničava­nja kreta­nja unutar kaznionice, odnosno
zatvora,

3. češćih dodira s va­njskim svijetom.

(2) Troškove nastale u svezi s korište­njem pogodnosti iz stavka 1. točke
1. i 3. ovoga članka snosi zatvorenik.

Članak 3.

Vrsta i opse­g pogodnosti ovisi o stup­nju sigurnosti i ogra­niče­nju
slobode kreta­nja zatvorenika u kaznionici, odnosno zatvoru, ponaša­nju
zatvorenika i postignutim učincima u izvrša­va­nju pojedinačnog programa izvršava­nja
kazne zatvora.

II. POGODNOSTI UBLAŽAVANJA UVJETA
UNUTAR KAZNIONICE I ZATVORA

Članak 4.

(1) Pogodnosti ublažava­nja uvjeta unutar kaznionice, odnosno zatvora
jesu:

1. korište­nje vlastitih audio-vizualnih i informatičkih uređaja na način
kojim se ne ometa zatvorenike koji borave u istoj prostoriji,

2. samostalna priprava hrane i napitaka,

3. uređe­nje životnog prostora osobnim
stvarima (fotografije, slike, sobno bi­lje, stvari ili djela zatvorenika
nastala u slobodno vrijeme), primjerenog etičkog  sadržaja na način da se ne naruša­va funkcionalnost životnog
prostora i ne ometa zatvorenike koji borave u istoj prostoriji,

4. prima­nje paketa s dopuštenim stvarima čija
težina ne prelazi pet kilograma i to:

– u zatvorenoj kaznionici i zatvoru dva puta
mjesečno i prigodom blagdana,

– u poluotvorenoj kaznionici tri puta mjesečno
i prigodom blagdana,

– u otvorenoj kaznionici četiri puta mjesečno
i prigodom blagdana,

5. slobodno raspolaga­nje do 50% obvezne ušteđevine, dva puta u dvanaest
mjeseci.

Članak 5.

(1) Zatvorenika se za postignute rezultate u radu, školova­nju, te
izvanredne rezultate u izvršava­nju posebnih programa i organiziranom korište­nju
slobodnog vremena može nagraditi novčanom nagradom ili nagradom u stvarima.

(2) Vrijednost nagrade iznosi do 20% od utvrđene bruto osnovice za obračun
plaća državnih službenika i namještenika.

(3) Zatvorenik nagradom slobodno raspolaže.

III. POGODNOSTI SMANJIVANJA OGRANIČENJA
KRETANJA UNUTAR KAZNIONICE, ODNOSNO ZATVORA

Članak 6.

Pogodnosti sma­njiva­nja ograniče­nja kreta­nja
zatvorenika unutar kaznionice, odnosno zatvora jesu:

1. boravak zatvorenika u nezak­ljučanim
prostorijama zatvorene kaznionice, odnosno zatvora,

2. boravak u zajedničkim prostorijama iz članka
130. stavka 2. Zakona o izvršava­nju kazne zatvora (u da­lj­njem tekstu:
Zakona), u traja­nju du­ljem od propisanog Kućnim redom,

3. boravak na zraku u traja­nju du­ljem od propisanog Kućnim redom.

IV. POGODNOSTI ČEŠĆIH DODIRA S VANJSKIM SVIJETOM

Članak 7.

(1) Pogodnosti češćih dodira s va­njskim
svijetom jesu:

1. posjet zatvoreniku u kaznionici, odnosno
zatvoru,

2. češći telefonski razgovori,

3. boravak u posebnoj prostoriji bez nadzora,

4. izlazak s posjetite­ljem u mjesto u kojem
se nalazi kaznionica, odnosno zatvor,

5. izlazak bez posjeta u mjesto u kojem se
nalazi kaznionica, odnosno zatvor,

6. izlazak u mjesto prebivališta, odnosno
boravišta ili drugo mjesto ili izlazak radi posjeta članovima obite­lji ili
drugoj osobi,

7. izlazak zbog izvršava­nja posebnog
programa,

8. korište­nje godiš­nje­g odmora u blažim
uvjetima ili izvan kaznionice, odnosno zatvora,

9. raspored zatvorenika u odjel s blažim
uvjetima izdržava­nja kazne zatvora u istoj kaznionici, odnosno zatvoru.

(2) Pogodnosti češćih dodira s va­njskim svijetom koriste se neradnim
danom i blagdanom, a broj pogodnosti ne može biti veći od broja nedje­lja i
blagdana u mjesecu u kojem se pogodnost koristi.

1. Posjet zatvoreniku u kaznionici, odnosno zatvoru

Članak 8.

Kao pogodnost češće­g posjeta u kaznionici, odnosno zatvoru zatvoreniku
se može odobriti:

1. u zatvorenoj kaznionici, odnosno zatvoru posjet članova obite­lji i
trećih osoba s nadzorom ili bez nadzora, tri puta mjesečno i blagdanom u traja­nju
do dva sata,

2. u poluotvorenom odjelu zatvorene kaznionice, odnosno zatvora posjet članova
obite­lji i trećih osoba s nadzorom ili bez nadzora tri puta mjesečno i
blagdanom u traja­nju do tri sata,

3. u poluotvorenoj kaznionici posjet članova obite­lji i trećih osoba četiri
puta mjesečno i blagdanom u traja­nju do tri sata,

4. u otvorenoj kaznionici posjet članova obite­lji i trećih osoba do četiri
puta mjesečno i blagdanom u traja­nju do pet sati.

2. Češći telefonski razgovori

Članak 9.

Zatvoreniku se mogu odobriti češći telefonski razgovori od propisanih Kućnim
redom.

3. Boravak u posebnoj prostoriji bez nadzora

Članak 10.

U zatvorenoj kaznionici, odnosno zatvoru s odjelom za izvršava­nje kazne
zatvora zatvoreniku se može odobriti boravak s bračnim ili izvanbračnim drugom
u posebnoj prostoriji bez nadzora do tri puta mjesečno, u traja­nju do četiri
sata.

4. Korište­nje godiš­nje­g odmora u blažim uvjetima

Članak 11.

U zatvorenoj kaznionici ili zatvoru zatvoreniku se može odobriti korište­nje
dijela ili cijelog godiš­nje­g odmora u otvorenom ili poluotvorenom odjelu,
odnosno izvan kaznionice ili zatvora.

5. Izlazak s posjetite­ljem u mjesto u kojem se nalazi kaznionica,
odnosno zatvor

Članak 12.

Zatvoreniku se može odobriti izlazak s posjetite­ljem u mjes­to u kojem
se nalazi kaznionica, odnosno zatvor:

1. u zatvorenoj kaznionici, odnosno zatvoru, jedanput mje­sečno i
blagdanom, do osam sati,

2. u poluotvorenom odjelu zatvorene kaznionice, odnosno zatvora, dva
puta mjesečno i blagdanom do osam sati,

3. u poluotvorenoj kaznionici tri puta mjesečno i blagdanom do osam
sati,

4. u otvorenoj kaznionici četiri puta mjesečno i blagdanom do osam sati.

6. Izlazak bez posjeta u mjesto u kojem se nalazi kaznionica, odnosno
zatvor

Članak 13.

Zatvoreniku koji ne koristi pogodnosti izlaska iz članka 130. stavka 3.
točke 5. i 7. Zakona može se odobriti izlazak bez posjeta u mjesto u kojem se
nalazi kaznionica, odnosno zatvor:

1. u zatvorenoj
kaznionici i zatvoru do četiri sata, jedanput u šest mjeseci,

2. u poluotvorenom
odjelu zatvorene kaznionice i zatvora do četiri sata, dva put u šest mjeseci,

3. u poluotvorenoj
kaznionici do četiri sata, tri puta u šest mjeseci,

4. u otvorenoj
kaznionici do četiri sata, četiri puta u šest mjeseci.

7. Izlazak u mjesto prebivališta, odnosno boravišta ili drugo mjesto,
ili izlazak radi posjeta članovima obite­lji ili drugoj osobi

Članak 14.

(1) Zatvoreniku se može odobriti izlazak u
mjesto prebivališta, odnosno boravišta ili drugo mjesto ili izlazak radi
posjeta članovima obite­lji ili drugoj osobi:

1. u zatvorenoj
kaznionici i zatvoru u ukupnom traja­nju do četrdeset i osam sati mjesečno, a u
mjesecu u kojem je blagdan, do sedamdeset i dva sata,

2. u poluotvorenim
odjelima zatvorenih kaznionica i zatvora u ukupnom traja­nju do sedamdeset i
dva sata mjesečno, a u mjesecu u kojem je blagdan, do devedeset i šest sati,

3. u poluotvorenoj
kaznionici u ukupnom traja­nju do devedeset i šest sati mjesečno, a u mjesecu u
kojem je blagdan, do sto dvadeset sati,

4. u otvorenoj
kaznionici, u ukupnom traja­nju do sto dvadeset sati mjesečno, a u mjesecu u
kojem je blagdan, do sto četrdeset i četiri sata.

(2) U slučaju
odobre­nja izlaska u mjesecu u kojem se zatvorenik otpušta s izvršava­nja
kazne, ili zbog prekida izvršava­nja kazne, odnosno u kojem koristi godiš­nji
odmor izvan kaznionice ili zatvora, prilikom određiva­nja traja­nja izlaska
uzet će se u obzir broj dana provedenih u kaznionici, odnosno zatvora u tom
mjesecu.

(3) Spaja­nje
odobrenih pogodnosti izlazaka može se iznimno odobriti ako zatvorenik iz
opravdanih razloga ne iskoristi odobreni izlazak, u kojem slučaju traja­nje
izlaska ne može biti du­lje od sto dvadeset sati, a u mjesecu u kojem je
blagdan du­lje od sto četrdeset i četiri sata.

(4) Pogodnost
izlaska ne može se spajati s pogodnošću korište­nja godiš­nje­g odmora izvan
kaznionice, odnosno zatvora i s otpušta­njem iz kaznionice, odnosno zatvora.

(5) Početak,
odnosno završetak korište­nja pogodnosti, vezanih za odlazak i povratak u
kaznionicu, odnosno zatvor, ne može se odrediti u vremenu od 22.00 do 06.00
sati.

8. Posebni uvjet za stjeca­nje pogodnosti izlaska

Članak 15.

(1) Pogodnost izlaska iz kaznionice, odnosno zatvora iz članka 130.
stavka 3. točke 5., 6. i 7. Zakona može steći zatvorenik koji je na izvršava­nju
kazne proveo najma­nje trideset dana.

(2) Zatvorenik koji je premješten
u kaznionicu istog ili blaže­g stup­nja sigurnosti, odnosno zatvor zadržava
vrstu i opse­g stečenih pogodnosti trideset dana po izvršenom premještaju.

9. Izlazak zbog potreba izvršava­nja posebnih programa

Članak 16.

(1) Zatvoreniku u zatvorenoj ili poluotvorenoj kaznionici te zatvoru, može
se odobriti izlazak s nadzorom ili bez nadzora jedanput u mjesecu u traja­nju
do dvanaest sati, radi izvršava­nja posebnog programa koji se dijelom provodi u
socijalnoj sredini.

(2) Izlazak radi potrebe provođe­nja posebnog programa može se spojiti s
pogodnošću izlaska iz članka 130. stavka 3. točke 5., 6. i 7. Zakona.

10. Raspored u odjel s blažim uvjetima izvršava­nja kazne u istoj
kaznionici, odnosno zatvoru

Članak 17.

Zatvorenika u zatvorenoj kaznionici, odnosno zatvoru može se, ovisno o
procjeni uspješnosti provođe­nja pojedinačnog programa izvršava­nja kazne
zatvora, rasporediti u odjel s blažim uvjetima izvršava­nja kazne u istoj
kaznionici, odnosno zatvoru.

V. UVJETI ZA ODOBRAVANJE POGODNOSTI

Članak 18.

(1) Uspješnost programa izvršava­nja kazne zatvora procje­njuje se
trideset dana po prijamu zatvorenika na izvršava­nje kazne zatvora ili povratku
s odobrenog prekida izvršava­nja kazne i svakih trideset dana tijekom izvršava­nja
kazne zatvora.

(2) Uspješnost provođe­nja pojedinačnog programa izvršava­nja kazne
zatvora prati se kontinuirano na tjednom sastanku tima tretmanske skupine čiji
su članovi: službenik tretmana, pravosudne policije, strukovni učite­lj i
ostali službenici koji sudjeluju u provođe­nju pojedinačnog programa izvršava­nja
kazne zatvora. Procjena uspješnosti provođe­nja pojedinačnog programa izvrša­va­nja
kazne zatvora unosi se u osobnik jedanput mjesečno i o tome izvješćuje stručno
tijelo kaznionice ili zatvora.

(3) Radi utvrđiva­nja vrste i opse­ga pogodnosti zatvorenika, upravite­lj
najma­nje jedanput u tri mjeseca razmatra uspješnost provođe­nja pojedinačnog
programa izvršava­nja kazne zatvora.

(4) Odluka kojom se utvrđuje opse­g i vrsta pogodnosti izmijenit će se u
skladu s postignutim učincima u izvršava­nju pojedinačnog programa izvršava­nja
kazne zatvora.

(5) Najvišu razinu pogodnosti može steći zatvorenik koji u potpunosti
sudjeluje u provedbi pojedinačnog programa izvršava­nja kazne zatvora.

Članak 19.

Ovaj Pravilnik stupa na snagu osmog dana od objave u »Narodnim
novinama«.

Klasa: 011-01/01-01/33
Urbroj: 514-07-01-1
Zagreb 6. prosinca 2001.

Ministrica
Ingrid Antičević Marinović, v. r.

Pravilnik, NN 115/2001-1914